2019 yil 23 avgust kuni soat 07:15larda Buxoro viloyatining “Gajdumak” MFYda yashovchi 40 yoshli U.Q. boshqaruvidagi “Nexia” rusumli avtomashinasini G‘ijduvon tuman hududidan o‘tuvchi yo‘lida haydab ketayotib, piyodalar yo‘lakchasidan o‘tayotgan piyodalar, “Vazirshox” MFYda yashagan 31 yoshli F.N. ismli ayol va uning 2 yashar qizi Sh.M.larni urib yuborgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, natijada piyoda ona voqea joyida va qizaloq kasalxonada vafot etgan. Holat yuzasidan jinoyat ishi qo‘zg‘atilib, tergov harakatlari olib borilmoqda.